section_heading: Prvi svjetski rat
paragraph_text: Na početku Prvog svjetskog rata Eugen je reaktiviran, te mu je dodijeljena relativno nevažna dužnost pokrovitelja dobrovoljačkih socijalnih udruga. Navedenu dužnost obavljao je do prosinca 1914. kada postaje zapovjednikom 5. armije i Balkanske vojske zamijenivši na tom mjestu neuspješnog Oskara Potioreka. Zajedno sa svojim načelnikom stožera Alfredom Kraussom Eugen je nakon preuzimanja zapovjedništva uspio reorganizirati porazima snažno uzdrmanu 5. armiju.thumb|mini| lijevo|Eugen u posjetu bosanskim trupama na bojištu